«Հիմնադիր խորհրդարանում» դեռ չեն որոշել՝ ընտրություններին կգնան միայնա՞կ, թե դաշինքով: Սեֆիլյանն ասում է՝ դա պարզ կդառանա քննարկումների արդյունքում։ «Հիմնադիր խորհրդարանի» առաջանորդից նաև հետաքրքրվեցինք՝ արդյոք դիտարկում են «Քաղաքացիական պայմանագրին», որի անդամն է վարչապետ Նիկոլ Փաշինյանը, սատարելու հարցը։ «Բոլոր տարբերակներն էլ պիտի դիտարկել: Ինչ վերաբերում է գործող իշխանություններին, մենք նոր չէ, որ հայտարարում ենք, բանտից էլ հայտարարել ենք, որ աջակցել ենք շարժմանը: Վարչապետի ընտրությունից հետո շնորհավորել ենք, ողջունել ենք և նեցուկ ենք կանգնել: Այսօր էլ շարունակվում է նույն քաղաքականությունը»,- պատասխանեց Սեֆիլյանը: